WORK หรูหรา! ธุรกิจรายการโทรทัศน์ดันกำไร Q1 พุ่งกว่า 5 เท่าตัว
WORK หรูหรา! ธุรกิจรายการโทรทัศน์ดันกำไร Q1 พุ่งกว่า 5 เท่าตัว มาที่ 173.38 ลบ. จากปีก่อนมีกำไร 28.73 ลบ.
12 พ.ค. 2560

 
บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานรวมบริษัทย่อย ประจำไตรมาส 1/60 สิ้นสุดวันที่ 31 มี.ค.60

โดยผลการดำเนินงานในช่วงดังกล่าวที่กำไรเพิ่มขึ้น เนื่องจากบริษัทมีรายได้ที่เพิ่มขึ้น ซึ่งมีสาเหตุหลักมาจากธุรกิจรายการโทรทัศน์ ประกอบด้วย รายได้จากการขายโฆษณาและโปรโมทช่วงเวลาต่างๆของสถานีโทรทัศน์ของบริษัท และช่องทางสื่อออนไลน์ต่างๆ รวมถึงจากการให้เช่าช่วงเวลาแก่บุคคลภายนอกเพื่อออกอากาศทางช่อง WORKPOINT อีกทั้งบริษัทยังมีค่าใช้จ่ายในการขายและการบริหารที่ลดลงอีกด้วย